recursal/SuperWikiNEXT-32B huggingface dataset:
Para outras páxinas con títulos homónimos véxase: Rodesia.

A **Rodesia** (en inglés: *Rhodesia*) coñecida oficialmente entre 1970 e 1979 como **República de Rodesia** foi un estado non recoñecido que existiu no sur de África entre 1965 e 1979, na actual República de Cimbabue. Coa súa capital en Salisbury (actual Harare), Rodesia considerábase estado sucesor *de facto* da ex-colonia británica de Rodesia do Sur.

Trala disolución da Federación de Rodesia e Nyasalandia, en 1963, o goberno da minoría branca (que representaba un 5% da poboación da colonia para ese entón), liderado por Ian Smith, nun esforzo por atrasar unha transición inmediata a un goberno da maioría negra, declarou unilateralmente a súa independencia o 11 de novembro de 1965. A administración de Rodesia solicitou inicialmente o recoñecemento como Reino dentro da Mancomunidade Británica de Nacións con Isabel II do Reino Unido como xefe de estado baixo o título *Raíña de Rodesia*. Con todo, en 1970, nun errado intento de gañar recoñecemento internacional, declarouse a *República de Rodesia*, cun Presidente como xefe de estado e un Primeiro Ministro como xefe de goberno.

Logo dunha brutal guerra de guerrillas entre o goberno de Rodesia e as organizacións nacionalistas comunistas africanas, como a ZANU de Robert Mugabe e ZAPU de Joshua Nkomo, Ian Smith aceptou unha democracia birracial en 1978. Con todo, o goberno provisional, aínda encabezado por Smith e o seu compañeiro moderado Abel Muzorewa fallou en tranquilizar as críticas internacionais e en deter o derramamento de sangue. O 12 de decembro de 1979, o goberno rodesiano devolveu a administración ao Reino Unido no que se celebraban eleccións democráticas baixo sufraxio universal. Trala vitoria do ZANU, o goberno británico recoñeceu a independencia da colonia baixo o nome de República de Cimbabue.

Notas
-----

1. ↑  Entre 1965 e 1970, Rodesia declarouse independente como monarquía constitucional da Mancomunidade Británica de Nacións, situación que non foi recoñecida por Isabel II, a proclamada *Raíña de Rodesia*. Desde 1970, o xefe de estado foi un Presidente.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***República de Rodesia Modificar a ligazón no Wikidata*** |

|  |  |
| --- | --- |
| Control de autoridades | 
* Wd: Q217169
* WorldCat
* VIAF: 153265738
* BMT: 191764
* BNE: XX185391
* BNF: 166143094
* GND: 1085175030
* SUDOC: 029018463

 |

---

|  |  |
| --- | --- |
| Este artigo tan só é un bosquexo |  *Este artigo sobre xeografía é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---
Coordenadas: 1°14′30″S 78°37′11″O﻿ / ﻿-1.24167, -78.61972

**Ambato** (na súa forma completa **San Juan de Ambato**) é unha cidade localizada nos Andes centrais de Ecuador. A carón das marxes do Río Ambato, a cidade tamén se asenta entre varias montañas altas. É a capital da provincia de Tungurahua, cunha altitude media de 2.577 metros sobre o nivel do mar. A poboación rolda os 180.000 habitantes (INEC, 2010), converténdoa na décima cidade máis poboada do país. Ten varios alcumes, sendo coñecida popularmente como "Cuna de los Tres Juanes", "Tierrita Linda", "Fénix del Ecuador", "Ciudad Cosmopólita", "Tierra Ternura", "Jardín del Ecuador" e "Ciudad de las Flores, Frutas y el Pan". Os seus habitantes son chamados ambateños.

Notas
-----

1. ↑  *Columbia Gazetteer of the World*New York: Columbia University Press, 1998

Véxase tamén
------------

### Ligazóns externas

* Páxina oficial *(en castelán)*

|  |  |
| --- | --- |
| Control de autoridades | 
* Wd: Q210161
* WorldCat
* VIAF: 155615716
* BRE: 1817228
* EBID: ID
* GEC: 0003381
* GeoNames: 3660689
* GND: 4338929-6
* LCCN: n82090448

 |
Imaxe do Che Guevara en Santa Clara
**Santa Clara** foi fundada en 1689, é a capital da provincia cubana de Villa Clara (tamén coñecida como Las Villas). Posúe unha poboación estimada de 217.000 habitantes(1994). É un centro comercial e de comunicacións localizado nun nó de estradas e ferrocarril. Tamén ten un aeroporto. A gandería foi a actividade tradicional até o século XIX, no que a cana de azucre se volveu importante. O procesamento e comercialización de tabaco ten lugar na provincia.

Capturada polas forzas guerrilleiras baixo o mando do comandante Che Guevara finais de 1958 durante a revolución dirixida por Fidel Castro contra Fulgencio Batista e Zaldívar. Actualmente descansan os restos do Che no Memorial desta cidade.

A Universidade Central de Las Villas está situada ao leste de Villa Clara.

|  |  |
| --- | --- |
| Control de autoridades | 
* Wd: Q211590
* WorldCat
* VIAF: 144300234
* EBID: ID
* GEC: 0058930
* GeoNames: 3537891
* GND: 4779895-6
* MusicBrainz: ID
* WOEID: 67740

 |

---

|  |  |
| --- | --- |
|  |  *Este artigo sobre xeografía é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---
Para outras páxinas con títulos homónimos véxase: Sotira.

**Sotira** (en grego Σωτήρα) é unha aldea situada parcialmente no distrito de Limasol en Chipre, e parcialmente no Territorio británico de ultramar de Acrotiri e Dhekelia, ao oeste de Limasol, preto de Epískopi.

Cultura Sotira
--------------

A cultura de Sotira (período cerámico neolítico) 5000 - 4000 antes de Cristo cubriu o oco deixado polo abandono dos lugares da cultura Khirokitia. Parece que a cultura formouse preto de dous séculos despois da primeira chegada da olería á illa, provocada por unha nova onda de colonos que chegou ao redor do 5250 a.C. Algunhas fontes sitúan o ascenso de Sotira nunha data posterior, ao redor do 4500 a.C. pero a maioría parece estar de acordo en que houbo un oco de aproximadamente cincocentos anos entre a caída de Khirokitia e a primeira aparición de Sotira. Malia a evidencia de colonos que trouxeron novas tecnoloxías e técnicas con eles, non hai evidencia de ningún comercio exterior. Tamén é difícil determinar esta estratificación social durante este período relativamente curto.

A cultura gañou o seu nome a través do exame dun sitio típico en Sotira-Teppes. No asentamento neolítico de Sotíra atópase un grupo fortemente repleto de cimentos de construción lixeira. Na súa forma variaban de circular a rectangular con ángulos redondeados, as partes superiores dos muros eran evidentemente de ladrillos de barro e os tellados das casas rectangulares probablemente planos. Os pisos máis altos están cubertos por unha capa de demolición que selou fogares ben conservados, buracos e outras características. Estes pisos inferiores tiñan unha serie de utensilios infrecuentemente ricos, de sílex, pedra e óso, así como cuncas e xerras da con adornos da cultura do peite.

Como a maioría dos sitios oleiros neolíticos, este situábase preto da costa, nun terreo alto e facilmente defendible. Outro sitio clave está en Ayios Epiktitos-Vyrsi. Os xacementos de olería só se atopan no leste da illa, o que demostra que estes recentemente chegados non chegaron nin ao oeste nin á península de Karpass (o longo "dedo" da esquina nordés de Chipre). Houbo diferenzas rexionais e melloras técnicas a medida que avanzaba a cultura. Das trinta aldeas que se coñecen que foron fogar desta cultura, só algunhas quedaron habitadas no seguinte período pero, como sucedeu con Khirokitia antes, non se sabe por qué a maioría dos sitios de Sotira foron abandonados.

Notas
-----

Referencias

1. ↑  A. H. S. Megaw (1952). Arqueoloxía en Chipre, 1951. The Journal of Hellenic Studies, 72, pp 113-117. doi: 10.2307 / 627998.
2. ↑  http: / /www.historyfiles.co.uk/KingListsEurope/GreeceCyprus.htm

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Sotira, Limassol Modificar a ligazón no Wikidata*** |

### Outros artigos

* Akrotiri e Dhekelia

### Ligazóns externas

|  |  |
| --- | --- |
| Control de autoridades | 
* Wd: Q733386
* GeoNames: 146069

 |
**Los Álamos** é un lugar designado polo censo situado no condado de Los Álamos no estado estadounidense de Novo México. No censo de 2010 tiña unha poboación de 12 019 habitantes e unha densidade de poboación de 416,34 persoas por km².

Xeografía
---------

Los Álamos atópase situado nas coordenadas 35°53′38″N 106°17′28″O﻿ / ﻿35.89389, -106.29111. Segundo a Oficina do Censo dos Estados Unidos, Los Álamos ten unha superficie total de 28.87 km², da cal 28.86 km² corresponden a terra firme e (0.04%) 0.01 km² é auga.

Demografía
----------

Segundo o censo de 2010, había 12 019 persoas residindo en Los Álamos. A densidade de poboación era de 416,34 hab./km². Dos 12 019 habitantes, Los Álamos estaba composto polo 85.91% brancos, o 0.62% eran afroamericanos, o 0.85% eran amerindios, o 7.17% eran asiáticos, o 0.07% eran insulares do Pacífico, o 2.52% eran doutras razas e o 2.85% pertencían a dous ou máis razas. Do total da poboación o 14.62% eran hispanos ou latinos de calquera raza.

Notas
-----

1. ↑  "Oficina do Censo dos Estados Unidos" (en inglés). 16 de febreiro de 2011. Arquivado dende o orixinal o 23 de xaneiro de 2018. Consultado o 13 de abril de 2016.
2. ↑  "NACo County Explorer" (en inglés). Arquivado dende o orixinal o 07 de outubro de 2015. Consultado o 13 de abril de 2016.
3. ↑  "America FactFinder" (en ingles). Arquivado dende o orixinal o 12 de febreiro de 2020. Consultado o 13 de abril de 2016.
4. ↑  "U.S. Board on Geographic Names" (en inglés).

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Los Álamos, Novo México Modificar a ligazón no Wikidata*** |

### Outros artigos

* Biblioteca pública de Mesa

### Ligazóns externas

* Los Alamos County Facts *(en inglés)*

|  |  |
| --- | --- |
| Control de autoridades | 
* Wd: Q318637
* WorldCat
* VIAF: 151258549
* BNF: 121841831
* EBID: ID
* GEC: 0038553
* GeoNames: 5476825
* GND: 4136066-7
* GNIS: 901357
* LCCN: n79081806
* MusicBrainz: ID
* SUDOC: 176184694

 |
O **khaganato turco** (552–744; en turco antigo:  , chinés: *突厥汗国*; p=Tūjué hánguó), ou ***khaganato göktürk*** foi un khaganato estabelecido polo clan Ashina dos göktürks na Asia Interior medieval. Baixo o liderado de Bumin Qaghan (d. 552) e os seus fillos, os Ashina evolucionaron o khaganato Rouran como a principal potencia da chaira mongol e estabeleceron un forte imperio, que axiña se expandiu para gobernar grandes territorios de Asia Central. Este khaganato interactuou con varias dinastías baseadas na China do Norte, e durante significativos períodos exerceron un control considerable sobre a lucrativa ruta da seda.

A primeira dinastía colapsou en 581, comezando unha serie de conflitos políticos e guerras civís que fragmentaron o khanato entre os göktürk orientais e occidentais, que foron posteriormente subxugadas pola dinastía Tang. Un século despois, un segundo e anovado khaganato turco emerxeu en 682 e durou até o ano 744, cando foi derrubado polos uigures, un pobo túrquico diferente.

Notas
-----

1. ↑  Turchin, Peter; Adams, Jonathan M.; Hall, Thomas D (decembro de 2006). "East-West Orientation of Historical Empires". *Journal of world-systems research* **12** (2): 222. ISSN 1076-156X. Consultado o 16 de setembro de 2016.
2. ↑  Taagepera, Rein (1979). "Size and Duration of Empires: Growth-Decline Curves, 600 B.C. to 600 A.D". *Social Science History* **3** (3/4): 129. JSTOR 1170959. doi:10.2307/1170959.

|  |  |
| --- | --- |
| Control de autoridades | 
* Wd: Q15146034
* BRE: 4213542
* TGN: 8711757

 |
Localización de Kaduna dentro de Nixeria.
**Kaduna** é un dos estados da República Federal de Nixeria, que fica no centro norte desta. A súa capital é a cidade de Kaduna.
Ten unha área de 46.053 km² e no 2006 tiña unha poboación estimada de 6 066 562 habitantes.

O Estado de Kaduna é maioritariamente habitado polos hausas, existindo membros doutras comunidades étnicas tales como gbagyis, katabs e bajjuus.

O Estado é o sucesor da antiga Rexión Norte de Nixeria, que tiña a súa capital en Kaduna. En 1967 esta foi dividida en seis estados, un dos cales era o estado Norte-Central, cuxo nome foi mudado polo de Kaduna en 1976. Este foi tamén dividido en 1987, perdendo territorio agora parte do estado Katsina.

Áreas de goberno local
----------------------

O Estado de Kaduna está composto por 23 Áreas de goberno local. Estes son:

|  |  |
| --- | --- |
| * Birni-Gwari
* Chikun
* Giwa
* Igabi
* Ikara
* Jaba
* Jema'a
* Kachia
* Kaduna-Norte
* Kaduna-Sur
* Kagarko
* Kajuru
 | * Kaura
* Kauru
* Kubau
* Kudan
* Lerea
* Makarfi
* Sabon-Gari
* Sanga
* Soba
* Zango-Kataf
* Zaria
 |

| * v
* c
* e
Estados de Nixeria |
| --- |
| 
* Abia
* Territorio da Capital Federal
* Adamawa
* Akwa Ibom
* Anambra
* Bauchi
* Bayelsa
* Benue
* Borno
* Cross River
* Delta
* Ebonyi
* Edo
* Ekiti
* Enugu
* Gombe
* Imo
* Jigawa
* Kaduna
* Kano
* Katsina
* Kebbi
* Kogi
* Kwara
* Lagos
* Nasarawa
* Níxer
* Ogun
* Ondo
* Osun
* Oyo
* Plateau
* Rivers
* Sokoto
* Taraba
* Yobe
* Zamfara

 |  |

|  |  |
| --- | --- |
| Control de autoridades | 
* Wd: Q878284
* BNF: 123376180
* EBID: ID
* GEC: 0035212
* GeoNames: 2335722
* GND: 272390-6
* MusicBrainz: ID
* TGN: 1001879

 |
Coordenadas: 13°05′N 5°15′L﻿ / ﻿13.083, -5.250

Localización de Sokoto dentro de Nixeria.
**Sokoto** é un dos estados nos que se divide a República Federal de Nixeria, con capital a cidade de Sokoto.

Posúe unha superficie de 25.973 quilómetros cadrados e limita polo norte e noroeste coa República de Níxer, polo leste e sur co estado de Zamfara e polo oeste e suroeste co estado de Kebi.

Segundo o censo do ano 2007, contaba cunha poboación de 4 381 970 persoas, o que dá unha densidade demográfica de 168,7 habitantes por quilómetro cadrado.

As dúas etnias maioritarias do estado son os hausa e os fulani. No relixioso, predominan amplamente os musulmáns.

O estado foi creado en 1967 co nome de "North-Western State". Posteriormente, o seu territorio foi sufrindo numerosas modificacións a causa da creación de novos estados. Así, en 1976 cedeu territorios para a creación do estado de Níxer e en 1991 para a creación do estado de Kebbi. Finalmente, en 1996 unha porción de Sokoto foi cedida para a creación do estado de Zamfara.

O estado é eminentemente agrícola e estímase que o 90% da poboación traballa en actividades ligadas á agricultura. Os principais cultivos son: millo, arroz, cacahuete, cana de azucre e tabaco.
Tamén son importantes os vexetais, destacándose o cultivo de manga, laranxa, plátanos, papaia, leituga e espinaca.

Áreas de goberno local
----------------------

Este estado subdivídese internamente nun total de 23 áreas de goberno local, a saber:

|  |  |  |
| --- | --- | --- |
| * Binji
* Bodinga
* Dange-shuni
* Gada
* Goronyo
* Gudu
* Gwadabawa
* Illela
* Isa
* Kebbe
* Kware
* Rabah
 |  | * Sabon-Birni
* Shagari
* Silame
* Sokoto-North
* Sokoto-South
* Tambuwal
* Tangaza
* Tureta
* Wamako
* Wurno
* Yabo
 |

Notas
-----

1. ↑  "NGEX. Information about Sokoto State" Arquivado 03 de novembro de 2011 en Wayback Machine. Ngex.com *(en inglés)*

| * v
* c
* e
Estados de Nixeria |
| --- |
| 
* Abia
* Territorio da Capital Federal
* Adamawa
* Akwa Ibom
* Anambra
* Bauchi
* Bayelsa
* Benue
* Borno
* Cross River
* Delta
* Ebonyi
* Edo
* Ekiti
* Enugu
* Gombe
* Imo
* Jigawa
* Kaduna
* Kano
* Katsina
* Kebbi
* Kogi
* Kwara
* Lagos
* Nasarawa
* Níxer
* Ogun
* Ondo
* Osun
* Oyo
* Plateau
* Rivers
* Sokoto
* Taraba
* Yobe
* Zamfara

 |  |

|  |  |
| --- | --- |
| Control de autoridades | 
* Wd: Q503941
* BNF: 120031264
* EBID: ID
* GEC: 0063282
* GeoNames: 2322907
* MusicBrainz: ID
* TGN: 1001959

 |
O Ducado de Württemberg (en amarelo) e outros territorios de Suabia. Ca. 1750
O **Ducado de Württemberg** (en alemán, *Herzogtum Württemberg*) foi un Estado no suroeste de Alemaña. A súa capital era a cidade de Stuttgart.

Foi membro do Sacro Imperio Romano Xermánico desde 1495 até 1806. 

A lonxevidad do ducado durante catro séculos debeuse ao seu tamaño, sendo de maior extensión que os seus inmediatos veciños. 

Durante a Reforma protestante, Würtemberg enfrontou unha gran presión do Sacro Imperio para permanecer como membro. 

Würtemberg resistiu repetidas invasións francesas nos séculos XVII e XVIII, xa que se encontraba no camiño entre os exércitos franceses e austríacos que estaban enzarzados na prolongada rivalidade entre a Casa de Borbón e a Casa de Habsburgo. 

En 1803 Napoleón elevou o ducado a Electorado de Würtemberg do Sacro Imperio Romano Xermánico e, cando el mesmo aboliu o Imperio en 1806, o Electorado foi elevado a Reino de Würtemberg.

Notas
-----

1. ↑  Condes, Duques e Reis de Württemberg en Francia Orientalis, Germany *(en inglés)*.

---

|  |  |
| --- | --- |
| Este artigo tan só é un bosquexo |  *Este artigo sobre historia é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---
Para outras páxinas con títulos homónimos véxase: Mérida.
Coordenadas: 08°36′N 71°09′O﻿ / ﻿8.600, -71.150

**Mérida**  
| 

|  |  |
| --- | --- |
|  |  |
| Bandeira | Escudo |

 |
| Mapa |
|  |
| Información |
| País |  Venezuela |
| Superficie | 60 km2 |
| Poboación | 199.878 (2011) |
| Densidade | 3.365,52/km² |
| Alcalde | Lester Rodríguez Herrera |
|  |
|  |

Mérida
Castelo de Mucuchies
A cidade de **Santiago de los Caballeros de Mérida**, coñecida simplemente por **Mérida**, é a capital municipal do concello de Libertador, no estado venezolano de Mérida. É unha das principais cidades dos Andes Venezolanos.

En Mérida teñen a súa sé a Arquidiocese de Mérida e tamén a Universidade de Los Andes, constituíndo a maior cidade universitaria e turística do occidente venezolano. Entre os seus atractivos turísticos está o teleférico máis alto e segundo máis longo do mundo, así como un atractivo sistema de transporte colectivo coñecido como *Trolebús Mérida*.

Historia
--------

Mérida foi fundada por Juan Rodríguez Suárez o 9 de outubro de 1558, quen lle deu o nome da súa cidade natal, Mérida en Estremadura. Un ano despois Juan de Maldonado decidiu o seu traslado ao seu lugar actual. No momento da súa fundación formaba parte da Nova Granada. A cidade dependeu do Correxemento de Tunja aínda que, no ano 1607, se constituíu como Correxemento da Audiencia de Santa Fe de Bogotá. Máis adiante pasou a pertencer á Capitanía Xeneral de Venezuela, desempeñando un papel activo durante a Guerra Revolucionaria.

Xeografía
---------

Mérida está situada a unha altitude de 1.600 metros, nun planalto de orixe aluvial coñecido como *Tatuy*, no val do río Chama, rodeado de bosques e fragas. A forma oblonga da cidade segue estreitamente o curso do río, que a percorre dun extremo a outro. A cidade atópase entre a Serra Nevada de Mérida polo sueste e a Serra La Culata polo noroeste. No horizonte érguese o Pico Bolívar, que é a montaña máis alta do país.

Véxase tamén
------------

|  |  |
| --- | --- |
|  | Commons ten máis contidos multimedia sobre:  ***Mérida*** |

### Outros artigos

* Feria del Sol

### Ligazóns externas

* Visita virtual a Mérida - fotografías panorámicas - películas QuickTime e JAVA
* Méridaweb.com - Sitio sobre a cidade de Mérida
* Cultura de Mérida, Andes.net
* Descrición da cidade e o estado, Mipunto.com
* La ciudad de Mérida según la ULA
* Páxina dedicada ao Trolebús - fotografías panorámicas - Visita Virtual
* Travel Directorio do Estado Mérida, Venezuela
* Páxina Oficial de Gobernación do Estado de Mérida, Venezuela
* Guía Turística Oficial de Mérida, Venezuela

|  |  |
| --- | --- |
| Control de autoridades | 
* Wd: Q23551
* WorldCat
* VIAF: 134854676
* BRE: 2205430
* EBID: ID
* GEC: 0266004
* GeoNames: 3632308
* GND: 4297055-6
* LCCN: n79068670
* NKC: ge502102
* SUDOC: 027435318
* WOEID: 468385

 |
Coordenadas: 39°30′18″N 0°23′01″O﻿ / ﻿39.50500, -0.38361

A Alqueria del Pi.
**Poble Nou** é unha pedanía da cidade de Valencia que pertence ao distrito dos Pobles del Nord. Limita ao norte con Borbotó e Carpesa, ao oeste con Burjassot e ao sur con Valencia. En 2009 tiña unha poboación de 1.023 habitantes.

O núcleo atópase arredor da igrexa de Sant Bernat, ao sur da localidade. A partir dese punto foise estendendo cara ao norte en dirección a Borbotó paralelo ao Camí de Montcada. A principios do século XX pasou a ser unha pedanía de Valencia, como o resto de localidades do distrito.

Entre os seus monumentos destacan a igrexa de Sant Bernat Màrtir, o Molí Blanc e as alquerías.

Notas
-----

1. ↑  INE - Relación de unidades poboacionais
2. ↑  Boira, José Vicente (1987). "Poble Nou". En Mercedes Alcañiz Moscardó. *Pobles del Nord* (en valenciano e castelán) (1ª ed.). Valencia: Ajuntament de València. p. 14.

|  |  |
| --- | --- |
| Control de autoridades | 
* Wd: Q9064300
* WorldCat
* VIAF: 316430627

 |
**Murska Sobota** (en húngaro, ***Muraszombat***; en alemán, ***Olsnitz***) é unha cidade de Eslovenia, capital da rexión tradicional de Prekmurje, no noroeste do país, limítrofe con Austria e Hungría. Ten unha poboación de 20.000 habitantes.

O seu nome provén dun río próximo, o Mura.

Historia
--------

Este territorio estivo baixo control de varios países e non foi incorporado a Eslovenia ata o ano 1919. No seu momento era a cidade máis setentrional da República Federal Socialista de Iugoslavia e no transcurso da historia pasou facilmente de man en man entre croatas, húngaros e eslovenos. Isto deixou na zona unha gran diversidade étnica, que provocou unha gran represión durante a ocupación nazi.

En 1991, durante a Guerra dos dez días entre Eslovenia e o Exército Federal de Iugoslavia, a cidade foi bombardeada sen causar vítimas mortais.

Economía
--------

Pasou dunha economía dominada pola produción téxtil, a metalurxia e agrogandería, a unha actividade económica de procesado, construción, comercio e do sector servizos.

Véxase tamén
------------

### Ligazóns externas

* Portal turístico do Estado de Eslovenia *(en varias linguas)*.

|  |  |
| --- | --- |
| Control de autoridades | 
* Wd: Q15899
* WorldCat
* VIAF: 157171007
* GeoNames: 3194648
* GND: 4434456-9
* LCCN: n85149658
* NKC: ge470932
* SUDOC: 184230357
* WOEID: 530879

 |
**Be-Papas** ou **Be-PaPas** (xaponés: ビーパパス; Hepburn: *Bīpapasu*) foi un grupo de artistas fundado polo director de *anime* Kunihiko Ikuhara. Estaba conformado polo propio Ikuhara, a *mangaka* Chiho Saito, ao animador de deseñador de personaxes Shinya Hasegawa, o guionista Yōji Enokido e mais Yūichirō Oguro.

Historia
--------

Ikuhara creou Be-Papas no ano 1996 co propósito de producir *Shōjo Kakumei Utena* 少女革命ウテナ ("Utena, a moza revolucionaria"), un *anime* orixinal que concibiu tras abandonar o estudo Toei Animation, onde traballou dirixindo series como *Sailor Moon*. O grupo tamén creou a secuela *Shōjo Kakumei Utena: Adoresensu Mokushiroku* 少女革命ウテナ アドゥレセンス黙示録 ("Utena, a moza revolucionaria: Apocalipse adolescente").

Be-Papas disolveuse tras o lanzamento da secuela, pero existiu como entidade corporativa até o ano 2001, co gallo de publicar diversos proxectos creados polo seus membros. En concreto, editaron a serie de novelas *Sheruburitto* シェルブリット ("*Schell Bullet*", 1999-2000), de Ikuhara e Mamoru Nagano; a *light novel Shōnen Ō* 少年王 ("O rapaz rei", 1999), de Hasegawa e Enokido; e o *manga* *S to M no Sekai* SとMの世界 ("O mundo de S e M", 2001), de Ikuhara e Saito.

Notas
-----

1. ↑  Animage Editorial Department (1997). "ウテナ白書 ("Dosier Utena")". *Animage Extra* (en jp).
2. 1 2  "From the Mouths of Babes - Learn what the creators of SKU have to say for themselves.". *ohtori.nu*. Consultado o 2023-12-06.
3. ↑  "New Manga from Utena Colaborator". *Anime News Network* (en inglés). 2023-12-06. Consultado o 2023-12-06.

Véxase tamén
------------

### Ligazóns externas

* Be-Papas (Anime News Network)
As divisións do Imperio carolinxio segundo o **Tratado de Verdún** (843): en verde a *Francia Orientalis*. Este mapa había sufrir importantes modificacións co Tratado de Meerssen (870).
**A Francia Orientalis** foi a terra de Lois o Xermánico despois do Tratado de Verdún en 843, que dividiu o Imperio Carolinxio entre os francos do leste, oeste e do medio. Foi o precursor do Sacro Imperio Romano Xermánico e da Alemaña moderna. Tamén foi coñecida como **reino dos francos do leste**. Supoñendo que o inicio do Sacro Imperio Romano Xermánico comezou coa dinastía otónica, o reino da Francia Oriental perdurará desde 843 ata a coroación do duque Henrique I de Saxonia en 919. Máis frecuentemente, considérase que o Imperio comezou no 962, coa entronización de Otón o Grande (*translatio imperii*). 

A Francia Oriental dividiuse en catro ducados: Suabia (Alamania), Franconia, Saxonia e Baviera (incluíndo Moravia e Carintia). Despois da morte de Lotario II en 869, engadíronse algunhas partes do Reino de Lotarinxia. 

Esta repartición durou ata a caída da dinastía Hohenstaufen (1268). 

Dende o século  x, a Francia Oriental foi coñecida como *Regnum teutonicum* ("reino teutónico" ou "Reino de Alemaña"), termo prevalente en tempos sálicos.

Notas
-----

1. ↑  *Struggle for Empire: Kingship and Conflict Under Louis the German, 817-876* (en inglés). Cornell University Press. 2006. ISBN 080143890X.

Véxase tamén
------------

* Lista de reis xermánicos.
**Erna Schneider Hoover**, nada en Nova Jersey o 19 de xuño de 1926, é unha matemática estadounidense coñecida por inventar un sistema automático de conmutación telefónica   que evitaba as sobrecargas do sistema durante as horas punta. As chamadas entrantes foron controladas por un ordenador, axustando automaticamente a aceptación da chamada.

Traxectoria
-----------

Doutorouse na Universidade de Yale en filosofía e fundamentos das matemáticas en 1951. Ensinou no Swarthmore College de 1951 a 1954, ensinando filosofía e lóxica. En 1954 uniuse a Bell Laboratories como técnica asociado superior e foi ascendida en 1956. Os sistemas de cambio neses anos pasaron de tecnoloxías electrónicas a informáticas e os problemas producíronse cando unha central telefónica estaba saturada de miles de chamadas nun curto período de tempo, o que provocou o colapso do sistema.  

Hoover aplicou o seu coñecemento de lóxica simbólica e teoría de retroalimentación para programar os mecanismos de control dun centro de chamadas que impoñía a orde en todo o sistema e facía o servizo moito máis robusto. A invención foi unha das primeiras patentes de software emitidas e os principios da súa invención aínda se usan en equipos de telecomunicacións no século XXI. Despois converteuse na primeira muller supervisora ​​dun departamento técnico en Bell Labs. 

Hoover traballou entón en varias aplicacións de alto nivel, como programas de control de radar do sistema de salvagarda de mísiles balísticos Safeguard, sistemas para interceptar cabezas de mísiles balísticos intercontinentais entrantes. O seu departamento traballou en métodos de intelixencia artificial, grandes bases de datos e software transaccional para soportar grandes redes telefónicas. Traballou nos Laboratorios Bell durante 32 anos ata xubilarse en 1987. Hoover é considerada unha pioneira no campo da tecnoloxía informática.

Notas
-----

1. ↑  "Meet the 2008 National Inventors Hall of Fame Inductees". 2012-04-28. Archived from the original on 28 de abril de 2012. Consultado o 24 de abril de 2021.
2. ↑  "Fame calls on 2 titans of telephony in NJ". *NJ.com* (en anglès).
3. 1 2  "Erna Hoover biography". *World of Computer Science*.
4. 1 2  Alpha Doggs (15 febrer 2008). "Phone switching pioneers to be inducted in National Inventors Hall of Fame". *Network World*.

Véxase tamén
------------

### Bibliografía

* Uve, Sandra (2018). *Supermujeres, superinventoras: Ideas brillantes que transformaron nuestra vida*. Madrid: Planeta S.A. ISBN 978-84-16890-97-2.

### Ligazóns externas

* Erna Schneider Hoover no blog Mujeres con ciencia
* Erna Schneider Hoover - ETHW

|  |  |
| --- | --- |
| Control de autoridades | 
* Wd: Q41624
* DBLP: 5068

 |
| Bryonia |
| --- |
| *Bryonia alba* |
| Clasificación científica |
| 

|  |  |
| --- | --- |
| Reino: | Plantae |
| Subreino: | Tracheobionta |
| División: | Magnoliophyta |
| Clase: | Magnoliopsida |
| Subclase: | Dilleniidae |
| Orde: | Cucurbitales |
| Familia: | Cucurbitaceae |
| Subfamilia: | Cucurbitoideae |
| Tribo: | Benincaseae |
| Subtribo: | Benincasinae |
| Xénero: | ***Bryonia***L. 1753 |

 |
| Especies |
| Ver texto |

***Bryonia*** é un xénero de plantas rubideiras perennes con gabiáns, da familia das cucurbitáceas. De follas palmadas e lobuladas. As flores nacen arracimadas nas axilas dos talos. Os froitos son bagas lisas e globulares.

Algunhas das especies teñen uso medicinal, aínda que todas son tóxicas debido ás substancias irritantes que conteñen. 

Da especie *Bryonia alba* existen oito variedades establecidas en Europa.

Toxicidade
----------

Todos os órganos aéreos das especies do xénero *Bryonia* conteñen substancias cuxo consumo pode provocar problemas na saúde humana segundo o compendio publicado pola Autoridade Europea de Seguridade Alimentaria en 2012. En concreto detectouse a presenza de substancias derivadas de triterpenos tetracíclicos osixenados tales como a cucurbitacina.

Taxonomía
---------

O xénero foi descrito por Carl von Linné e publicado en *Species Plantarum* 2: 1012. 1753.

Especies aceptadas
------------------

A continuación dáse un listado das especies do xénero *Bryonia* aceptadas até novembro de 2014, ordenadas alfabeticamente. Para cada unha indícase o nome binomial seguido do autor, abreviado segundo as convencións e usos. 

Raíz de *Bryonia*.
* *Bryonia alba* L.
* *Bryonia aspera* Steven ex Ledeb.
* *Bryonia dioica* Jacq.
* *Bryonia lappifolia* Vassilcz.
* *Bryonia melanocarpa* Nabiev
* *Bryonia monocarpa* Aitch. & Hemsl.
* *Bryonia multiflora* Boiss. & Heldr.
* *Bryonia syriaca* Boiss.
* *Bryonia verrucosa* Aiton.

Notas
-----

1. ↑  European Food Safety Authority (EFSA) (2012). "Compendium of botanicals reported to contain naturally occuring substances of possible concern for human health when used in food and food supplements" (PDF). *EFSA Journal* **10** (5): 2663. doi:10.2903/j.efsa.2012.2663.
2. ↑  "*Bryonia*". *Tropicos.org. Missouri Botanical Garden*. Consultado o 14 de decembro de 2014.

Véxase tamén
------------

### Bibliografía

1. Nasir, E. & S. I. Ali (eds). 1980-2005. Fl. Pakistan Univ. of Karachi, Karachi.

### Ligazóns externas

|  |  |
| --- | --- |
|  | Wikispecies posúe unha páxina sobre:  ****Bryonia**** |

|  |  |
| --- | --- |
|  | Wikimedia Commons ten máis contidos multimedia na categoría:  ****Bryonia**** |

* Medicinal uses of *Bryonia alba*
* Bryonia
Coordenadas: 36°43′00″S 73°07′00″O﻿ / ﻿-36.71667, -73.11667

O escudo da comuna.
Centro de Talcahuano, rúa Colón.
**Talcahuano** é unha comuna, un municipio e porto chileno da provincia de Concepción na rexión de Biobío. En termos de poboación, segundo o censo INE de 2002, a comuna tiña un total de 171.383 habitantes, unha superficie de 92,3 km2 e unha densidade de poboación de 1.856,8 hab/km². Forma unha conurbación coa cidade veciña de Concepción. Talcahuano foi fundado no ano 1764. Sitúase na altitude de 1 metro sobre o nivel do mar. O xentilicio coloquial da comuna é chorero/a.

Cidade irmandada
----------------

* Bahía Blanca, Arxentina

Talcahuano

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Talcahuano*** |

### Outros artigos

* Gran Concepción

### Ligazóns externas

* Concello de Talcahuano *(en castelán)*
* ASMAR - Astaleiro de Talcahuano *(en castelán)*

|  |  |
| --- | --- |
| Control de autoridades | 
* Wd: Q41997
* WorldCat
* VIAF: 143129635
* EBID: ID
* GEC: 0065050
* GeoNames: 3870282
* GND: 7651890-5
* LCCN: n85081777
* MusicBrainz: ID
* TGN: 1023658

 |

---

|  |  |
| --- | --- |
| Este artigo tan só é un bosquexo |  *Este artigo sobre xeografía é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---
|  |  |
| --- | --- |
|  | Este artigo amosa escritos armenios. Sen o soporte axeitado, o texto pode mostrar símbolos sen sentido, coma caixas, marcas e outros. |

**Iereván** ou **Ereván** (en armenio: *Երևան* , pronunciado [ˌjerəˈvɑːn]; ruso: *Ереван*) é a capital de Armenia. Localizada nas ribeiras do río Hrazdan a 1.200 m de altitude, ten 1 088 300 habitantes (2004).

Historia
--------

*Véxase tamén**:* Historia de Armenia.
### Historia antiga

Iereván é unha cidade antiga que aparece xa nunha estela do rei de Urartu Argishti I, que lembra a fundación de *Erebuni* (Էրեբունի) no ano 782 a.C.; na actualidade aínda se conservan as ruínas da fortaleza. Desde entón ten sido un lugar de importancia estratéxica e unha encrucillada de camiños nas rutes de caravanas que ligaban Europa e a India. Foi denominada Iereván (ou Ereván) desde, polo menos, o século VII a.C. cando era capital de Armenia so dominio dos persas.

A cidade seguiu, en xeral, o destino de Armenia, sendo disputada por romanos e persas ou partos, até que pasou a dominio musulmán e de sucesivas dinastías rexionais. Máis tarde foi obxecto de disputa entre Persia e o Imperio Otomán. Foi sede seu dun Khanato independente á morte de Nadir Shah (Khanato de Iereván). Conquistada por Rúsia en 1827, os persas cedérona formalmente en 1828.

### Historia contemporánea

No ano 1918, ao rematar a primeira guerra mundial, foi declarada capital da nova República independente de Armenia, e entre 1920 e 1990 foino da República Socialista Soviética de Armenia, dentro da Unión de Repúblicas Socialistas Soviéticas. En 1991, xa co país de novo independente, mantivo o rango de capitalidade e o seu urbanismo foi remodelado para tentar eliminar as características soviéticas.

Notas
-----

1. ↑  Goretti Sanmartín Rei et al. Servizo de Normalización Língüística, Universidade da Coruña, ed. *Criterios para o uso da lingua* (PDF). p. 116. ISBN 84-9749-199-8. Arquivado dende o orixinal (PDF) o 26 de setembro de 2013. Consultado o 05 de decembro de 2014.
2. ↑  Anaír Rodríguez Rodríguez, Montserrat Davila Ventura. Área de Normalización Lingüística da Universidade de Vigo, ed. *Lingua galega: dúbidas lingüísticas* (PDF). p. 127. ISBN 84-8158-266-2.
3. ↑  Anaya, ed. (1996). *Atlas de Galicia e de España*. ISBN 9788420765945.

Véxase tamén
------------

### Ligazóns externas

* Páxina Oficial de Iereván *(en armenio)*

|  |  |
| --- | --- |
| Control de autoridades | 
* Wd: Q1953
* WorldCat
* VIAF: 125481980
* BNF: 119581692
* BRE: 1978050
* DARE: 32712
* EBID: ID
* FAST: 1207104
* GEC: 0024323
* GeoNames: 616051
* GND: 4098059-5
* LCCN: n79142628
* MusicBrainz: ID
* NKC: ge431700
* OSM: 364087
* SUDOC: 027569578
* TGN: 7012650
* Treccani: erevan
* WOEID: 2214662

 |

---

|  |  |
| --- | --- |
| Este artigo tan só é un bosquexo |  *Este artigo sobre xeografía é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---
Vista de Salt Lake City
**Salt Lake City** é a capital e a maior cidade do estado de Utah, nos Estados Unidos de América. As súas coordenadas son 40°45 N e 111°53 O. Sitúase nas marxes do Gran Lago Salgado (Great Salt Lake). Ten preto de 180 mil habitantes, con 1,4 millón na súa rexión metropolitana. Foi fundada polos mormóns en 1847.

Historia
--------

*Artigo principal**:* Pioneiros mormóns.
Antes de establecemento dos occidentais, os shoshone, ute, e paiute moraran no Val de Lago Salgado (Salt Lake Valley en inglés) durante miles de anos.

Os primeiros europeos que se instalaron o 24 de xullo de 1847 no val eran membros da Igrexa de Xesucristo dos Santos dos Últimos Días (coñecidos como mormones). viaxaran a través da nación en busca dunha zona illada onde poder practicar a súa relixión, distantes da persecución que afrontaran no Leste. Cando chegaron, o seu profeta relixioso, Brigham Young dixo: "Este é o lugar adecuado", máis tarde abreviado a simplemente a:"Este é o lugar."

Só catro días logo da chegada no Val de Lago Salgado, Brigham Young designou o sitio para o Templo do Lago Salgado (Salt Lake Amorne), o templo principal para a Igrexa de Xesucristo dos Santos dos Último Días. Construído na Praza do Templo (Amorne Square), no centro da cidade. Tardouse 40 anos en completar o templo, sendo dedicado o 6 de abril de 1893. é o edificio máis coñecido na cidade.

Ligazóns externas
-----------------

|  |  |
| --- | --- |
|  | Commons ten máis contidos multimedia sobre:  ***Salt Lake City*** |

---

|  |  |
| --- | --- |
| Este artigo tan só é un bosquexo |  *Este artigo sobre xeografía é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---


|  |  |
| --- | --- |
| Control de autoridades | 
* Wd: Q23337
* WorldCat
* VIAF: 122995809
* BNF: 11957659w
* BRE: 3635209
* EBID: ID
* GEC: 0058288
* GeoNames: 5780993
* GND: 4118295-9
* GNIS: 1454997
* Google Maps: 6580805379554095562
* LCCN: n79059755
* LEI: 549300CRGKV67DRSGT85
* MusicBrainz: ID
* NKC: ge139057
* OSM: 198770
* SUDOC: 027562948
* TGN: 7013960

 |
A catedral de Ferentino.
**Ferentino** é unha cidade da provincia de Frosinone no Lacio, Italia. Situada a 65 km ó sueste de Roma. Está localizada sobre un pequeno outeiro 400 metros sobre o nivel do mar.

Historia
--------

***Ferentinum***  era unha cidade de Hernici, foi capturada por Roma no 364 a.C.. Os seus habitantes foron cidadáns romanos ata o 195 a.C.. Estaba preto da *Vía Latina* e foi un lugar para a retención de reféns.

De 1198 ata o 1557 foi o centro do reitorado papal das provincias de Campagna e Marittima.

Ao rematar a segunda guerra mundial, Ferentino experimentou un forte crecemento industrial.

Cidades irmás
-------------

* Ekaterinburgo, Rusia.
* San Severino Marche, Italia.
* Rockford, Estados Unidos.

Véxase tamén
------------

### Ligazóns externas

* Ferentino.eu - Ferentino: historia, xente, paisaxes
* Il Cartello Arquivado 21 de agosto de 2006 en Wayback Machine. *(en italiano)*

|  |  |
| --- | --- |
| Control de autoridades | 
* Wd: Q50197
* WorldCat
* VIAF: 244168908
* BNF: 11967956w
* DARE: 16771
* EBID: ID
* GEC: 0026457
* GeoNames: 6539766
* GND: 4236682-3
* OSM: 41447

 |
Localización da provincia
A **provincia de Almaty** (en casaco: **Алматы облысы**) é unha provincia do Casaquistán. A súa poboación é de 1.603.700 habitantes e ten unha extensión de 224.000 quilómetros cadrados. A súa capital é a cidade de Taldykorgan, cunha poboación duns 118.400 habitantes.

Nesta zona áchanse os petróglifos de Tamgaly, declarados Patrimonio da Humanidade pola Unesco no 2004.

Xeografía
---------

O territorio da provincia rodea á cidade de Almati. Fai fronteira con Kirguizistán e a rexión de Xinxiang na República Popular da China. Tamén limita coas provincias casacas de Zambyl, Karaganda e Casaquistán Oriental.

No noroeste atópase o lago Balkhash (*Balqash Koli*). Ao longo da fronteira meridional con Kirguizistán esténdese a cordilleira do Trans-Ili Alatau, rama do Tian Shan.

Historia
--------

A provincia de Alama Ata, precursora da actual provincia de Almaty, foi creada a partir da rexión histórica de Zhetysu o 10 de marzo de 1932. A súa capital era Alma Ata (Almati). Durante o período soviético a parte nordeste da provincia, centrada en Taldykorgan, foi separada do resto. En abril de 2001 o centro administrativo da provincia trasladouse desde Almati a Taldykorgan.

Véxase tamén
------------

* Páxina oficial da rexión

| * v
* c
* e
Provincias do Casaquistán |
| --- |
| Provincias | Akmola  ·  Aktobe  ·  Almati  ·  Atyrau  ·  Casaquistán do Norte  ·  Casaquistán Occidental  ·  Casaquistán Oriental  ·  Casaquistán do Sur  ·  Karagandy ·  Kostanay  ·  Kyzylorda  ·  Jambyl  ·  Mangystau  ·  Pavlodar | Escudo de Casaquistán |
| Cidades independentes | Almati ·  Astana ·  Baikonur |

|  |  |
| --- | --- |
| Control de autoridades | 
* Wd: Q186466
* GEC: 0002741
* GeoNames: 1537162
* MusicBrainz: ID
* OSM: 215718
* TGN: 1003353

 |
| Inis Tuaisceart |
| --- |
|  |
| Inis Tuaisceart vista dende Beiginis. |
|  |
| Datos |
| País | Irlanda Irlanda |
| Localización | Océano Atlántico |
| Arquipélago | Illas Blasket |
| Poboación | 0 hab. |
| Coordenadas | 52°7.50′N 10°34.42′O﻿ / ﻿52.12500, -10.57367 |
| Maior Altura | 172 msnm. |
|  |
| Localización |
|  |
|

**Inis Tuaisceart** (ás veces tamén coñecida como **Inishtooskert** na súa forma inglesa), é unha das illas que forman o arquipélago irlandés das Illas Blasket, no condado de Kerry. É a máis setentrional de todas elas e, de feito, o seu nome significa *illa do norte* en lingua irlandesa. A súa maior altitude é de 172 metros sobre o nivel do mar.

Tamén é coñecida polo nome de *An Fear Marbh* (*O Home Morto* en galego) ou o xigante durmido, pois esa é a figura que semella canda se olla para ela dende o leste (véxase fotografía da dereita).

Na illa aínda se poden atopar as ruínas de antigos edificios de pedra. Tamén é o fogar de importantes colonias de aves mariñas, de entre as que destaca o paíño europeo con 27.000 parellas censadas no ano 2000. Isto convértea na maior colonia desta ave en Irlanda e posibelmente no mundo enteiro.

| * v
* c
* e
Illas Blasket |
| --- |
| Illas | Beiginis ·  Illa de Gran Blasket ·  Inis na Bró ·  Inis Tuaisceart ·  Inis Mhic Uileáin ·  An Tiaracht |
| Xente | Tomás Ó Criomhthain ·  Muiris Ó Súilleabháin ·  Peig Sayers |
| Lista de illas de Irlanda |

|  |  |
| --- | --- |
| Control de autoridades | 
* Wd: Q1117487
* GeoNames: 2963616

 |
**The Collectors Club** é un club filatélico localizado en Nova York coa finalidade de promover a filatelia.

Historia
--------

Fundouse en 1896 e inicialmente contaba cun cento de membros, entre os fundadores figuraban John W. Scott, John Luff e Charles Mekeel. Tamén figuraron entre os seus socios Alfred F. Lichtenstein, Theodore Steinway, Alfred Caspary e Harry Lindquist; Franklin D. Roosevelt foi membro honorario. Na actualidade (2006) conta con 750 membros e edita a publicación bimensual *The Collectors Club Philatelist*. A sede da fundación está desde 1938 nun edificio histórico construído en 1902 por Stanford White no barrio de Murray Hill, alí tamén se sitúa a súa biblioteca, unha das máis bibliotecas filatélicas máis completas do mundo con 150.000 volumes. En 1952 The Collectors Club instituiu o Premio Alfred F. Lichtenstein para distinguir a un filatelista destacado.

Véxase tamén
------------

### Ligazóns externas

* Web de The Collectors Club *(en inglés)*

|  |  |
| --- | --- |
| Control de autoridades | 
* Wd: Q2740638
* WorldCat
* VIAF: 130270870
* LCCN: n86117112

 |
Coordenadas: 57°39′N 14°41′L﻿ / ﻿57.650, -14.683

|  |
| --- |
| **Concello de Nässjö***Nässjö kommun* |
|  |
| Casa do concello |
|  |
| Escudo |
| **País** | Suecia Suecia |
| **Landskap** | Småland |
| **Condado** | Jönköping |
| **Capital** | Nässjö |
| **Área e poboación** |
| **Poboación** | 31 925 habitantes |
| **Censo** | 2022 |
| **Área** | 988,5 km² |
| **Densidade** | 34,32 hab./km² |
| **Mapa** |
|  |
|
| **Outros datos** |
| **Web** | nassjo.se |

**Nässjö** é un concello sueco no condado de Jönköping. A súa capital é Nässjö. En setembro do ano 2022 o municipio tiña unha poboación de 31 925 habitantes.

O concello atópase no que normalmente é coñecido como as terras altas de Småländ. O seu punto máis alto é Tomtabacken, o punto máis alto de toda Götaland, que chega aos 377 metros sobre o nivel do mar.

O concello de Nässjö está situado na parte norte do landskap de Småland, e limita ao norte co municipio de Aneby, ao leste cos de Eksjö e Vetlanda, ao sur co de Sävsjö, ao suroeste co de Vaggeryd e ao oeste co de Jönköping, todos no condado de Jönköping.

O municipio atópase en Tveta, Vedbo e Njudung, tres das *terras pequenas* tradicionais de Småland.

Notas
-----

1. ↑  "Län och kommuner i kodnummerordning". *web.archive.org*. 2017-05-05. Archived from the original on 05 de maio de 2017. Consultado o 2022-12-31.
2. ↑  "Folkmängd och befolkningsförändringar - Kvartal 3, 2022". *Statistiska Centralbyrån* (en sueco). Consultado o 2022-12-31.

|  |  |
| --- | --- |
| Control de autoridades | 
* Wd: Q505096
* WorldCat
* VIAF: 146737274
* GeoNames: 2690167
* ISNI: 0000 0004 0434 3254
* LCCN: n94089295
* MusicBrainz: ID
* OpenCorporates: 212000-0548
* OSM: 935670

 |
Coordenadas: 59°46′N 18°42′L﻿ / ﻿59.767, -18.700

|  |
| --- |
| **Concello de Norrtälje***Norrtälje kommun* |
|  |
| Casa do concello |
|  |
| Escudo |
| **País** | Suecia Suecia |
| **Landskap** | Uppland |
| **Condado** | Estocolmo |
| **Capital** | Norrtälje |
| **Área e poboación** |
| **Poboación** | 65 434 habitantes |
| **Censo** | 2022 |
| **Área** | 6 030,42 km² |
| **Densidade** | 32,47 hab./km² |
| **Mapa** |
|  |
|
| **Outros datos** |
| **Web** | norrtalje.se |

**Norrtälje** é un concello sueco no condado de Estocolmo. A súa capital é Norrtälje. Dende a fundación do concello en 1971 a tendencia de poboación vén sendo moi positiva, e en setembro do ano 2022 o muncipio tiña 65 434 habitantes.

A área que conforma o municipio ten un leito rochoso agrietado. Os bosques de coníferas e mixtos dominan o oeste do municipio, pero cara a costa dominan os bosques caducifolios. O arquipélago interior é exuberante, mentres que outras partes do arquipélago tellen illotes estériles. A principios da década de 2020 a meirande parte dos traballadores de Norrtälje estaban no sector público, estando o concello e o cárcere de Norrtälje entre os principais empregadores.

Notas
-----

1. ↑  "Län och kommuner i kodnummerordning". *web.archive.org*. 2017-05-05. Archived from the original on 05 de maio de 2017. Consultado o 2022-12-31.
2. ↑  "Folkmängd och befolkningsförändringar - Kvartal 3, 2022". *Statistiska Centralbyrån* (en sueco). Consultado o 2022-12-31.

|  |  |
| --- | --- |
| Control de autoridades | 
* Wd: Q214048
* WorldCat
* VIAF: 155943587
* GeoNames: 2688248
* ISNI: 0000 0004 0434 4548
* LCCN: n80163034
* MusicBrainz: ID
* OpenCorporates: 212000-0217
* OSM: 397159

 |
Ksar.
Para outras páxinas con títulos homónimos véxase: Adrar.
**Adrar** (en árabe أدرار; en bérber: ) é unha cidade e comuna de Alxeria, localizada onda un oasis no deserto do Sáhara. É a capital administrativa da segunda maior vilaia do país, a provincia de Adrar.

Economía
--------

Adrar é basicamente unha cidade agrícola, caracterizada polo seu tradicional sistema de irrigación, coñecido como *foggara*.

Cultura
-------

O propio oasis é considerado un tesouro, que inclúe diversos monumentos históricos. O poboamento da rexión (coñecida anteriormente como Tuat) é moi antigo, e a área abrigou diferentes culturas. Esta mestura xerou un corpo de tradicións e prácticas culturais e artesanais que até hoxe en día están presentes na vida dos seus habitantes e que se traduce no folclore e na herdanza cultural local.

Transportes
-----------

A cidade está próxima ao Aeroporto Touat Cheikh Sidi Mohamed Belkebir, coñecido simplemente como aeroporto de Adrar. Está localizado a dez quilómetros do centro da cidade, e opera voos da Air Algérie para Alxer, Bordj Badji Mokhtar, Orán e Ouargla, alén de voos pola Tassili Airlines para In Aménas.

|  |  |
| --- | --- |
| Control de autoridades | 
* Wd: Q251181
* WorldCat
* VIAF: 125575227
* GeoNames: 2508813
* GND: 4084728-7
* LCCN: n86129733
* OSM: 4171602

 |